id en en en en id en en fr ms ca id en en en id en en fr ms ca id id en ms en en en ms id id id id id ms id id id id id id id id id id ms en ml en en de en en nl en en en id id en id it id fr id fr en id ms en en en fa en en en en en en es en en ms en fr en en en en en id en en
Defending Jacob: Mengadili Remaja Sebagai Seorang ‘Dewasa’ – Saifulislam.Com
Thursday , September 1 2022
Mereka sering tidak faham saiz sebenar tindakan mereka.
“It was just a joke”
Ungkapan-ungkapan yang bagi remaja ia mudah dilafaz, tetapi bagi kita orang dewasa, ia adakalanya seumpama meteor menghempas bumi!
Defending Jacob adalah sebuah siri mini di Apple TV+. Drama keluarga bersiri ini mengisahkan seorang remaja 14 tahun, Jacob Barber dituduh membunuh rakan sekelasnya, Ben Rifkin. Ia berdasarkan novel dengan tajuk yang sama, tulisan William Landay.
Oleh kerana drama ini sangat menarik semenjak episod satu lagi, saya telah membaca novel berkenaan di Kindle secara pantas dan tahu ceritanya dari awal sampai ke hujung. Imaginasi kita yang diberi kebebasan oleh novel, walaupun dikongkong oleh interpretasi drama di televisyen, ia masih tetap menimbulkan satu ‘excitement‘ lain. Saya ingin tahu bagaimanakah gambaran drama untuk satu plot berpindah ke satu plot sebagaimana yang saya bayangkan semasa membaca novel berkenaan.
Kisah ini menarik perhatian saya mungkin sebab saya sebagai bapa di rumah ini, bergelumang dengan drama remaja anak-anak. Pelbagai kejadian kecil dan besar malah amat besar, pernah menimpa anak-anak kami di sini yang menguji bukan sahaja mereka malah kami sebagai ibu bapa hingga ke akar umbi. Dalam semua keadaan, saya menyayangi anak-anak tanpa syarat. Tetapi ada masanya rasa marah, geram dan kecewa itu datang.
Saya belajar di Finland bagaimana saya perlu meluahkan perasaan itu secara tenang kepada anak-anak agar mereka faham apa kesan perbuatan mereka kepada saya. Pendekatan ini juga melatih kami semua membina perbendaharaan kata yang betul dalam menghurai emosi, seperti yang ditunjukkan di dalam filem animasi Inside Out.
Kegeraman saya di dalam drama ini adalah perangai dungu Jacob pada membawa watak remajanya, sesuatu yang saya berminat secara khusus. Mengapa remaja berkelakuan dungu, saya berterus terang dengan anak-anak tanpa mendungukan mereka. Mereka perlu cerdik untuk memahami kedunguan mereka, yang terjadi antaranya kerana otak mereka sendiri belum terbentuk sempurna. Masih ada aspek-aspek yang halus seperti empati, mempertimbangkan risiko, serta memahami tindakan ibu bapa, yang remaja belum mampu buat dengan baik.
Saya rumuskan kepada anak-anak selepas episod 7, apabila kalian sekat saya di IG dan membina kehidupan yang dengan sengaja cuba dielakkan daripada pengetahuan saya, ia meningkatkan keyakinan di dalam diri saya bahawa “I don’t know you“.
Nauzubillah, jika kalian terjebak di dalam apa-apa situasi, saya sebagai bapa tidak akan dengan mudah berkata “saya tahu anak saya tidak bersalah” sebab saya sendiri tidak tahu sama ada saya kenal anak saya atau tidak.
Ini ekoran tindakan Jacob menulis sebuah cerita ‘fantasi’ di sebuah halaman web gelap, The Cutting Room, dengan menggunakan nama samaran, bagaimana ‘Jason Fears’ membunuh ‘Brent Mallis’ dengan penuh kepuasan. Bagi Jacob, beliau hebat apabila menulis kisah berkenaan. Sedangkan bagi kita yang membaca cerita berkenaan, ia bukan sebuah fantasi, sebaliknya satu pengakuan.
Sekurang-kurangnya itu juga adalah apa yang dirasa oleh Laurie Barber, ibu Jacob. Manakalanya bapanya, Andy Barber, dibelenggu ‘confirmation bias‘ kerana beliau sendiri adalah pendakwaraya yang asalnya mengendalikan kes ini, tetapi dikeluarkan daripada perbicaraan apabila anaknya sendiri, Jacob, menjadi suspek. Ada banyak ‘benda kecil’ yang si ibu nampak tentang tindak tanduk anak untuk beliau mengesyaki sisi gelap anaknya, berbanding bapa yang sentiasa optimis bahawa si anak tidak bersalah.
Ia mungkin berbalik kepada siapa yang lebih banyak meluangkan masa dengan anak-anak untuk meneliti serta menyedari all the small details.
Drama ini menguji kita, sama ada kita akan menjadi seperti si ayah, Andy, yang bermati-matian mempertahankan bahawa anaknya tidak bersalah, atau seperti si ibu, Laurie, yang perlahan-lahan membina sangkaan yang semakin menjadi nyata bahawa anaknya Jacob tidak boleh lagi dipercayai, kemungkinan anaknya Jacob adalah si pembunuh, hampir tidak dapat disangkal lagi.
Pendedahan siapa ayah Andy Barber, datuk kepada Jacob yang selama ini merengkuk di penjara atas sabitan kejadian pembunuhan yang kejam, menambah kekeliruan perjalanan perbicaraan kes Jacob. Mungkinkah ada dna warisan berkaitan sifat kejam yang menyebabkan seseorang itu boleh mewarisi kecenderungan malah keupayaan membunuh? Apakah sikap William selaku pembunuh, apabila cucunya yang tidak pernah dikenali, dibicarakan atas kes bunuh, dengan liputan media hingga ke penjara?
Saya tahu kesudahan kisah ini bagaimana, tetapi biarlah ia tidak saya ceritakan di dalam coretan ini agar mereka yang hendak menonton drama ini atau membaca novel berkenaan tidak kecewa. Saya sendiri masih excited menunggu minggu demi minggu untuk menonton episod seterusnya.
Ia adalah drama atau novel yang menguji proses berfikir kita dalam membesarkan anak-anak remaja yang sangat kompleks. Izinkanlah agar kompleksnya remaja ini dirujuk kepada anak-anak di usia belasan tahun, dan ia sama sekali berbeza daripada kompleksnya kanak-kanak di usia pra sekolah atau semasa mereka bersekolah rendah. Ibu bapa yang anak-anak masih kecil, jangan berfantasi tentang kompleksnya remaja untuk berkata, “anak saya pun macam itu juga”. Lebih baiklah membanyakkan doa, dan cari ilmu banyak-banyak, agar anda lebih bersedia berbanding saya, dalam mengendalikan keremajaan anak-anak di zaman ini.
Ia adalah tema drama Defending Jacob.
Membicarakan seorang remaja, sebagai seorang dewasa.
Facebook Notice for EU! You need to login to view and post FB Comments!
Previous Kenapa Tuhan Kita Ada Banyak Nama?
Next Diari Abah: Berfikiran Dengan Hati, Berperasaan Dengan Akal
Bolehkah Murid Finnish Ketawa Dengan Jenaka Bahasa Arab?
15 Keburukan Sistem Pendidikan di Finland Bagi Yang Mencari Keburukannya
Clickbait di Netflix Yang Saya ‘Click’
Hillbilly Elegy: Kembara Anak Menuju Jaya Tanpa Segalanya
Hillbilly Elegy adalah sebuah filem drama baharu di Netflix, berdasarkan novel dengan tajuk yang sama, …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved